stanford-oval/wikipedia huggingface dataset:
המחוז הצבאי של עבר הקווקז
היסטוריה

המחוז נוסד במקור מ"הצבא הקווקזי של הצבא האדום" שהיה צבא נפרד והפך לאחר מכן, באוגוסט 1923, "צבא הדגל האדום הקווקזי". למחוז הצבאי צורפו גאורגיה, ארמניה ואזרבייג'ן וכן יחידות מהארמייה האחת עשרה של הצבא האדום.
ביולי 1936, קיבלו, המחוז ויחידותיו הצבאיות, הגדרות חדשות בהתאם לשינויים המנהליים ברחבי ברית המועצות, והפך:
דיוויזיית הרובאים ההררית ה-9 (נקראה לפני כן דיוויזיית הרובאים ההררית ה-1 של הקווקז) נקראה על שם הסובייט העליון של גאורגיה הסובייטית.
דיוויזיית הרובאים ההררית ה-20 (נקראה לפני כן דיוויזיית הרובאים ההררית ה-3 של הקווקז).
דיוויזיית הרובאים ההררית ה-47 (לפני כן ה-1 של גאורגיה) נקראה על שם סטלין.
דיוויזיית הרובאים ההררית ה-63 (לפני כן ה-2 של גאורגיה) נקראה על שם פרונזה.
דיוויזיית הרובאים ההררית ה-76 נקראה על שם וורושילוב.
דיוויזיית הרובאים ההררית ה-77 האזרית נקראה על שם אורדז'וניקידזה.
ב-22 ביוני 1941, נכללו במחוז חילות הרובאים ה-3 (ה-4, ה-20 וה-47), ה-23 (דיוויזיות 136 ו-138) וה-40 (ה-9 וה-31); וכן החיל הממוכן ה-28, שכלל את דיוויזיות הטנקים ה-6 וה-54 וכן החיל הממונע ה-236 שכלל את חמש הדיווזיות העצמאיות: ה-63 ה-76 וה-77; חיל הפרשים ה-17 וה-24 ושלושה מחוזות מבוצרים. במהלך מלחמת העולם השנייה היא הפכה לחזית עבר הקווקז (Закавказский Фронт), יחידת חזית (фронт) של הצבא האדום.
לאחר מלחמת העולם השנייה הפכו היחידות לחלק מהמפקדות המחוז הצבאי של עבר הקווקז (КЗакВО) בטביליסי.
בסוף שנות ה-70 של המאה ה-20 ותחילת שנות ה-80 נכללה במסרת המחוז הצבאי הטורקמני (Туркестанский военный округ)
יחד עם צפון הקווקז.
היסטוריה > מפקדים (1945–1991)

איוואן מסלניקוב (1946-1947), גנרל ארמייה
פיודור טולבוחין (1947-1949), מרשל ברית המועצות
אלכסיי אנטונוב (1950-1954), גנרל ארמייה
איוואן פדיונינסקי (1954–1957), קולונל-גנרל ומשנת 1955 גנרל ארמייה
קונסטנטין רוקוסובסקי (1957), מרשל ברית המועצות
קוזמה גליצקי (1958–1961), גנרל ארמייה
אנדריי סטוצ'נקו (1961–1968), קולונל-גנרל ומשנת 1964 גנרל ארמייה
סמיון קורקוטקין (1968–1971)
פאבל מלניקוב (אוקטובר 1971–1978), קולונל-גנרל
אולג קולישייב (1978-אוגוסט 1983), קולונל-גנרל
ולדימיר  ארחיפוב (אוגוסט 1983-יולי 1985), קולונל-גנרל
קונסטנטין  קוצ'טוב (יולי 1985-מאי 1988), קולונל-גנרל מאפריל 1988 גנרל ארמייה
איגור רודיונוב (מאי 1988-אוגוסט 1989), קולונל-גנרל
ואלרי פטריקייב (אוגוסט 1989-‏26 בספטמבר 1992), קולונל-גנרל
היסטוריה > פריסת הכוחות בסוף שנות השמונים

דיוויזיית המשמר המוטס ה-104 של הכוחות המוטסים של רוסיה (ВДВ), בגנג'ה
מרכז ההכשרה של משמר המחוז ה-173, בטביליסי
משמר הצבא ה-7, המפקדה בירוואן שבארמניה הסובייטית:
דיוויזיית הרובאים הממונעת ה-15, בקירובאקאן
דיוויזיית הרובאים הממונעת ה-127, בלנינקאן, כיום נקראת הבסיס הצבאי ה-102
דיוויזיית הרובאים הממונעת ה-164, בירוואן
הארמייה הרביעית, מפקדה בבאקו שבאזרבייג'ן הסובייטית
דיוויזיית הרובאים הממונעת ה-23, בגנג'ה
דיוויזיית הרובאים הממונעת ה-60, בלנקורן
דיוויזיית הרובאים הממונעת ה-216
דיוויזיית הרובאים הממונעת ה-295, בבאקו
דיוויזיית הרובאים הממונעת ה-75, בנחיצ'יבאן סיטי
הארמייה התשיעית, מפקדה בכותאיסי שבגאורגיה הסובייטית
דיוויזיית הרובאים הממונעת ה-10, אחלציחה
דיוויזיית הרובאים הממונעת ה-145, בתומי אג'ריה
דיוויזיית הרובאים הממונעת ה-147, אחלכלכי
דיוויזיית הרובאים הממונעת ה-152, כותאיסי
התפרקות ברית המועצות

עם התפרקות ברית המועצות הפך המחוז לקבוצת הכוחות הרוסית של עבר הקווקז (Группа российских войск в Закавказье -‏ГРВЗ). פריסת הכוחות של היחידה המנהלתית החדשה, לאחר שרבים מהיחידות שנכללו במחוז פוזרו או הפכו לחלק מהכוחות המזוינים של הרפובליקות לשעבר, באמצע שנות התשעים, הייתה:
מפקדה בטביליסי שבגאורגיה
הבסיס הצבאי ה-12 בבתומי שבאג'ריה גאורגיה
הבסיס הצבאי ה-50 בגודאותה שבאבחזיה גאורגיה (המשמר העצמאי של הרגימנט המוטס ה-345, שהפך בסופו של דבר ל"משמר העצמאי המוטס של כוח שמירת השלום ה-10")
הבסיס הצבאי ה-62 באחלכלכי שבסאמצחה-ג'אוואחתי גאורגיה
הבסיס הצבאי ה-102 בגיומרי שבארמניה
הבסיס הצבאי ה-173 בואזיאני שבגאורגיה (מרכז ההכשרה של משמר המחוז ה-173 לשעבר)
יחידות קטנות נוספות, כולל את היחידה ה-142 לשיקום טנקים בטביליסי וטייסת הליקופטרים עצמאית
גנרל-מייג'ור אלכסנדר סטודניקין, מפקד הארמייה ה-20 של המחוז הצבאי של מוסקבה לשעבר, פיקד על קבוצת הכוחות החדשה יחד עם הגנרל אנדריי פופוב כסגנו. הבסיס הרוסי בוואזיאני פונה בסוף שנות התשעים במסגרת הסכם לפינוי כל הבסיסים בגאורגיה (הבסיסים הצבאיים ה-12 וה-62), שנערך במרץ 2005, תוכננה הוצאתם של הבסיסים הרוסיים, לא כולל את הבסיסים במחוזות הבדלניים באבחזיה ובדרום אוסטיה), עד לשנת 2008/9.
פירוק הבסיסים בגאורגיה

עם הצהרת העצמאות של גאורגיה התערבה רוסיה בסכסוכים הפנימיים של גאורגיה מול המחוזות הבדלניים. בפברואר 1993, בתקופת מלחמת אבחזיה, עמדה היחידה הממונעת ה-128 בגויומרי (הייתה קודם לכן בלנקורן), לצד כוחות הגרילה הבדלניים. עדי ראייה דיווחו כי כוחות גרילה אבחזיים שהו בבסיס הצבאי הרוסי בגודאותה, ויחידות רוסיות סייעו במלחמה כנגד גאורגיה. מאוחר יותר, באוגוסט 1995, עזר כוח שמירת השלום הרוסי לשר הממונה על הביטחון לאומי של גאורגיה, איגור גיאורגדזה, שנמלט מגאורגיה. הוא הואשם בניסיון להתנקש בנשיא הגאורגי שוורדנדזה.
הממשלה הגאורגית שראתה בכוח הרוסי בגאורגיה איום על עצמאותה, הגיעה, בפברואר 1993, להסכמה עם רוסיה על הסגת כוחותיה עד לשנת 1995. אולם שבעה חודשים לאחר מכן פתחו כוחות הנאמנים לנשיא המודח, זוויאד גמסחורדיה, הזוויאדיסטים, בהתקוממות, והשתלטו על סמגרלו, מחוז הולדתו של גמסחורדיה הגובל באבחזיה. כתוצאה מכך ביקש, בתחילת 1993, נשיא גאורגיה, אדוארד שוורדנדזה, מהארגון לביטחון ולשיתוף פעולה באירופה (OSCE) והאו"ם להציב כוחות של שמירת שלום בגאורגיה, אולם ללא הצלחה. בסתיו 1993 ניחתה על גאורגיה מתקפה מסיבית של הצבא האבחזי, שזכה כנראה לתגבור מרוסיה. כתוצאה מכך נאלץ שוורדנדזה להסכים להצעתה של רוסיה להצטרפות לחבר העמים. ב-3 בפברואר 1994 חתמו בטביליסי, ילצין ושוורדנדזה, על הסכם לשיתוף פעולה צבאי. גאורגיה הסכימה להצטרף להסכם הביטחון הצבאי של חבר העמים ואיפשרה לרוסיה להותיר שלושה בסיסים על אדמתה של גאורגיה, ולהגדיל את כוח הרוסי בגאורגיה ל-25,000 איש שייפרסו על ארבעה בסיסים ברחבי המדינה.
בסוף שנות התשעים, תבעה גאורגיה שוב את הסגת הכוחות הרוסיים מגאורגיה. ב-17 בנובמבר 1999 התחייבה רוסיה, בהצהרה משותפת בפיסגה של הארגון לביטחון ולשיתוף פעולה באירופה (OSCE) באיסטנבול, על הגעה להסכם על השגת כוחותיה בשנה שתבוא לאחר מכן, אולם לא עמדה בהתחייבותה. בשנת 2001, נסגרו הבסיסים בוואזיאני ובגודאותה. הבסיס בוזיאני הועבר לצבא הגאורגי, והבסיס בגודאותה (אבחזיה) הועבר למסגרת החדשה, כוח שמירת השלום הרוסי בגאורגיה.
רק ב-30 במאי 2005 הסכימו שרי החוץ של רוסיה וגאורגיה, סרגיי לברוב וסלומה זוראבישווילי על נסיגה בשלבים של הכוחות הרוסיים מגאורגיה. ב-31 במרץ 2006 נחתם בסוצ'י ”הסכם על התנאים והכללים לתפקוד ונסיגה זמנית של הבסיסים הצבאיים של רוסיה ומתקנים צבאיים אחרים של קבוצת הכוחות הרוסית של עבר הקווקז המוצבים בתחומי גאורגיה”. על פי ההסכם התחייבה רוסיה להסיג את כוחותיה עד ל-31 בדצמבר 2008.
בסופו של דבר הסיגה רוסיה את רוב כוחותיה בגאורגיה מוקדם מהמתוכנן והשאירה שני בסיסים (ה-62 באחלכלכי וה-12 בבתומי). בעקבות פרשת הריגול הרוסית בגאורגיה, מספטמבר 2006, נסגרה כמתוכנן, מפקדת קבוצת הכוחות הרוסית של עבר הקווקז, ו-287 האיש ששירתו בה עזבו את גאורגיה ב-31 בדצמבר 2006. ב-1 באוקטובר 2007 פונה הבסיס ה-62 באחלכלכי, והבסיס בבתומי הוצא ב-13 בנובמבר של אותה שנה. החפ"ק "זבֶבדָה", מפקדת המחוז בעת מלחמה כפי הנראה, ליד מצחתה, צפונית לטביליסי, הועבר בתחילת ספטמבר 2005.
גם לאחר שקבוצת הכוחות הרוסית של עבר הקווקז (ГРВЗ) עזבה את גאורגיה גופא, נותרו חיילים רוסים בתפקיד כוח שמירת שלום במחוזת הבדלניים, אבחזיה ודרום אוסטיה. כ-1,600 חיילים מוצבים בגבול הגאורגי-אבחזי לצד כוח המשקיפים של האו"ם בגאורגיה (UNOMIG). גדוד נוסף נמצא בדרום אוסטיה. השלטונות הרוסיים הודיעו כי הבסיס הצבאי בגודאותה משמש כבסיס של כוח שמירת השלום. אולם רוסיה סירבה לבקשות לביקור של משקיפים בבסיס.
ראו גם

כוח שמירת השלום הרוסי בגאורגיה
|  יחסי גאורגיה–רוסיה  |
| --- | --- | --- |
| כללי | האובלסט האוטונומי של דרום אוסטיה • המחוז הצבאי של עבר הקווקז • כוח שמירת השלום הרוסי בגאורגיה • קונפדרציית עמי ההר של הקווקז |  |
| סכסוכים פנימיים בגאורגיה | מלחמת האזרחים הגאורגית (1991-1993) • מלחמת דרום אוסטיה (1991–1992) • מלחמת אבחזיה (1992-1993) • מלחמת אבחזיה (1998) • משבר קודורי (2001) • מהפכת הוורדים (2003) • משבר אג'ריה (2004) |  |
| משבר רוסיה-גאורגיה (2006) | החבלה בצינור הגז הצפון-אוסטי • חרם היין • משבר קודורי • מחלוקת הריגול • גירוש הגאורגים מרוסיה |  |
| טענות לחדירה למרחב האווירי | תקרית תקיפת המסוקים • תקרית הטילים • תקרית הפלת המטוס בגאורגיה |  |
| שונות | מחלוקת השגריר הרוסי (2007) • הפגנות גאורגיה (2007) • משבר רוסיה-גאורגיה (2008) • מלחמת גאורגיה-רוסיה (2008) |  |
טנקים רוסיים יוצאים מגאורגיה, 2007
דיבור נגוע

"דיבור נגוע" הוא סינגל שהוקלט על ידי הזמרים סטפן לגר ומרגי. השיר יצא לאור ב-3 בדצמבר 2019, כסינגל שלא מתוך אלבום, על ידי חברות התקליטים Mobile1 Music ויוניסל.
השיר הגיע למקום ה-2 במצעד השבועי של מדיה פורסט.
רקע וכתיבה

השיר נכתב והולחן על ידי סטפן לגר, יהונתן מרגי, רון ביטון וג'וני גולדשטיין והופק על ידי גולדשטיין. השיר הוא בסגנון הרגאטון.
בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.7 מיליון השמעות.
וידאו קליפ

הווידאו קליפ המלא שיצא עבור השיר, בוים על ידי סיוון שריקי ומורן מורדי והועלה לערוץ היוטיוב של סטפן לגר ב-3 בדצמבר 2019, בקליפ ניתן לראות את מרגי ולגר בתוך ג'ונגל.
נכון לינואר 2020, מונה הצפיות של הקליפ עומד על כ-3.9 מיליון.
הצלחה

נכון לאפריל 2020, פורסמו עשרות אלפי סרטונים ברשת החברתית טיקטוק בהם נכלל השיר.
ביקורת

אתר פרוגי סקר את השיר באופן חיובי באומרו כי השיר הוא "דוגמה מעולה לאיך שני זמרים מעולים אך שונים בסגנון יכולים ליצור סינגל משותף שמראה את הסגנון והיכולות של כל אחד בלי שזה יהיה אחד על חשבון השני".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 2 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | אקו"ם | 13 |  |
|  ישראל | גלגלצ | 28 |  |
|  ישראל | כאן גימל | 24 |  |
הערות שוליים

1 2  סטפן לגר, יהונתן מרגי, רון ביטון, ג'וני גולדשטיין
↑  דיבור נגוע, נבדק ב-2019-12-16
↑  Mergui & Stephane Legar - DIBUR NAGUA | מרגי וסטפן לגר- דיבור נגוע (Prod. by Johnny Goldstein), נבדק ב-2019-12-16
↑  אסף נבו, שיק פריז, באתר ישראל היום, 13 בפברואר 2020
↑  stephane.le.gar | ♬ DIBURNAGUACHALLENGE By STEPHANE LEGAR x MERGUI | on TikTok, TikTok
↑  מוזיקה - דיבור נגוע? מרגי וסטפן משתפים פעולה בסינגל חדש, באתר פרוגי, ‏2019-12-03
↑  רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
| מרגי |
| --- | --- | --- |
דיסקוגרפיה
| מיני-אלבומים | מה יהיה • לא להיות לבד • Dark Side of the Rainbow • ‏Shadows of Blue • מרגיש כמו אהבה ‏•‏‏ Nobody Really Knows |  |
| סינגלים | "תני לי רגע" • "הזוג הזה" • "אני לא אני" • "הכל שקוף" • "אסור" • "דיבור נגוע" • "לא יוצא למסיבות" • "אמבולנס" • "סגול בהיר" • "אנג'ל" • "לא להיות לבד" • "Sucks to Know You (FU)" ‏• "Lie Like This" • "צונאמי" |  |
| השתתפות בסינגלים | "Hoodie" |  |
| ערכים קשורים | הכוכב הבא לאירוויזיון 2018 • טדי הפקות • Mobile1 Music • סבן מיוזיק גרופ |  |
דניאל ז'ובים

| --- | --- |

דניאל ז'ובים מופעיה בFesta Brasil, בפסטיבל קאן 2012. קרדיט תמונה: ברונו מלו
 לידה:  23 בפברואר 1973 (בן 51) ריו דה ז'ניירו, ברזיל
 מוקד פעילות:  ברזיל 
 סוגה:  בוסה נובה, ג'אז;
 שפה מועדפת:  פורטוגזית 
 כלי נגינה:  פסנתר
 פרופיל ב-IMDb
 
דניאל ז'ובים (פורטוגזית: Daniel Jobim; נולד ב-23 בפברואר 1973) הוא פסנתרן, זמר ומלחין ברזילאי.
קריירה

ז'ובים, יליד ריו דה ז'ניירו, הוא בנו של הגיטריסט פאולו ז'ובים ונכדו של טום ז'ובים. הקליט והופיע לצד אמנים כגון דוריבאל קאימי, ז 'ואו ג'ילברטו, קייטנו ולוסו, אנטוניו קרלוס ז'ובים, דונלד פייגן ,שיקו בוארקי, גל קוסטה, מריה בתניה, ליסה אונו, ג'ון פיצרלי, שון לנון, מייקל סמבלו, רוברטו קרלוס, ז'ילברטו ז'יל, מילטון נאסימנטו, סטיבי וונדר סטינג, ועוד. הוא עבד לצד אביו ב רביעת ז'ובים מורלמבאום, יחד עם ג'אק מורלמבאום (צ'לו), פאולה מורלמבאום (שירה). הרפרטואר מבוסס על עבודתו של סבא, עם עיבודים נאמן למקור, בשמירת על הסגנון שלו. הוא הופיע בברזיל, ארצות הברית ואירופה. ב-1995 זוכה בפרס גראמי, כמפיק של האלבום "אנטוניו ברזילירו", מאת אנטוניו קרלוס ז'ובים בקטגוריה הטוב ביותר בביצוע לטין ג'אז.
פסקול של טלנובלות

2005: "Bonita Demais", Belissima (ברשת גלובו)
2006: "Wave" עם מריה לואיזה ז'ובים, דפים של החיים (ברשת גלובו)
2011: "הנערה מאיפנימה" עם שושה, נשיקה (ברשת גלובו)
דיסקוגרפיה של The Mamas & the Papas

| דיסקוגרפיה של The Mamas & the Papas |
| --- | --- |
 
 אלבומי אולפן ↙:  5
 אלבומי הופעה ↙:  1
 אלבומי אוסף ↙:  11
 סינגלים ↙:  17
The Mamas & the Papas הייתה להקה מלוס אנג'לס, קליפורניה, שהייתה פעיל משנת ה-1966 עד 1969. הדיסקוגרפיה שלה מורכבת מסך של חמישה אלבומים ושבעה עשר סינגלים, אשר שישה מהם עלו לעשרת המובילים במצעד בילבורד הוט 100. הלהקה מכרה קרוב ל-40 מיליון תקליטים ברחבי העולם.
ההקלטות של The Mamas & the Papas יצאו מטעם דנהיל רקורדס עד 1967, כאשר החברה נמכרה והלייבל השתנה ל-ABC-דנהיל. סביב 1973, ABC-דנהיל נפטרה מכל הקלטות ה-multi-track מהסשנים ומכל המאסטרים במונו, כי הם נחשבו למיושנים ויקרים מדי לאחסן. כתוצאה, אבדו הקלטות המקור של אמנים שהפכו לאיקוניים בהיסטוריה של הפולק-פופ, כמו The Mamas & the Papas וחבריהם ללייבל Three Dog Night, ומאז כדי להוציא אלבומים שלהם נדרש ליצור גרסאות דיגיטליות מהמאסטרים של האלבומים בסטריאו, לעיתים קרובות מהקלטות דור שני או שלישי. זאת הסיבה שאיכות הקול של ההוצאות המחודשות לאלבומי The Mamas & the Papas אינם תואמים את הגרסאות הטובות ביותר משנות ה-1960. ב-2012, Sundazed Records מצאה מאסטר מונו של הסינגל If You Can Believe Your Eyes and Ears בבריטניה, והוציאה אותו על ויניל, ובמהדורה מוגבלת של 500 דיסקים.
אלבומים > אלבומי אולפן

| שנה | אלבום | US בילבורד 200 | US Cashbox | UK | הסמכות |
| --- | --- | --- | --- | --- | --- |
| 1966 | If You Can Believe Your Eyes and Ears | 1 | 2 | 3 | US: זהב |
| 1966 | The Mamas & the Papas | 4 | 5 | 24 | US: זהב |
| 1967 | The Mamas & The Papas Deliver | 2 | 1 | 4 | US: זהב |
| 1968 | The Papas & the Mamas | 15 | 10 | – | – |
| 1971 | People Like Us | 84 | 45 | – | – |
אלבומים > אלבומי הופעה

| שנה | אלבום | US בילבורד 200 | US Cashbox | UK |
| --- | --- | --- | --- | --- |
| 1970 | Historic Performances Recorded at the Monterey International Pop Festival | – | – | – |
אלבומים > אוספים

| שנה | אלבום | US בילבורד 200 | US Cashbox | UK | הסמכות |
| --- | --- | --- | --- | --- | --- |
| 1967 | The Best of the Mamas and the Papas: Farewell to the First Golden Era | 5 | 5 | – | US: זהב |
| 1968 | Golden Era Vol. 2 | 53 | 41 | – | – |
| 1969 | Hits of Gold | – | – | 7 | – |
| 1969 | 16 of Their Greatest Hits | 61 | 72 | – | – |
| 1973 | 20 Golden Hits | 186 | 161 | – | – |
| 1977 | The Best of the Mamas and the Papas | – | – | 7 | – |
| 1982 | The Best of the Mamas and the Papas | – | – | – | – |
| 1995 | California Dreamin': The Very Best of the Mamas and the Papas | – | – | 14 | – |
| 1997 | California Dreamin': The Greatest Hits of the Mamas and the Papas | – | – | 30 | – |
| 1998 | Greatest Hits | 123 | – | – | – |
| 2006 | California Dreamin': The Best of the Mamas and the Papas | – | – | 21 | – |
סינגלים

| שנה | שם (A-side, B-side) | Chart positions> US Billboard | Chart positions> US Cashbox | Chart positions> UK | Chart positions> AU | הסמכות | אלבום |
| --- | --- | --- | --- | --- | --- | --- | --- |
| 1965 | "Go Where You Wanna Go"    B-side: "Somebody Groovy" | – | – | – | – |  | If You Can Believe Your Eyes and Ears |
| 1965 | "California Dreamin'"    B-side: "Somebody Groovy" |  4 |  4 |  23 (1966) 9 (1997) |  87 | US: זהב | If You Can Believe Your Eyes and Ears |
| 1966 | "Monday, Monday"    B-side: "Got A Feelin" |  1 |  1 |  3 |  4 | US: זהב | If You Can Believe Your Eyes and Ears |
| 1966 | "I Saw Her Again"    B-side: "Even If I Could" |  5  |  6  |  11  |  9  |  | The Mamas and the Papas |
| 1966 | "Look Through My Window"    B-side: "Once Was A Time I Thought" (from The Mamas and the Papas) |  24 |  14 |  – |  67 |  | Deliver |
| 1966 | "Words of Love" |  5 |  6 |  – |  6 |  | The Mamas and the Papas |
| 1966 | "Dancing in the Street" |  73 |  86 |  – |  6 |  | The Mamas and the Papas |
| 1966 | "Words of Love"    B-side: "I Can't Wait" (UK-only) |  5 |  – |  47 |  - |  | The Mamas and the Papas |
| 1967 | "Dedicated to the One I Love"    B-side: "Free Advice" |  2 |  2 |  2 |  3 |  | Deliver |
| 1967 | "Creeque Alley"    B-side: "Did You Ever Want To Cry" |  5 |  5 |  9 |  4 |  | Deliver |
| 1967 | "Twelve Thirty ‏(Young Girls Are Coming To The Canyon)" |  20  |  15  |  –  |  20  |  | The Papas and the Mamas |
| 1967 | "Straight Shooter" |  130  |  –  |  –  |  –  |  | If You Can Believe Your Eyes and Ears |
| 1967 | "Glad to Be Unhappy" |  26 |  23 |  – |  55 |  | Golden Era Vol. 2 |
| 1967 | "Hey Girl" |  134  |  –  |  –  |  –  |  | If You Can Believe Your Eyes and Ears |
| 1967 | "Dancing Bear"    B-side: "John's Music Box" (from Deliver) |  51  |  36  |  –  |  –  |  | The Mamas and the Papas |
| 1968 | "Safe in My Garden"    B-side: "Too Late" |  53  |  46  |  –  |  86  |  | The Papas and the Mamas |
| 1968 | "Dream a Little Dream of Me"    B-side: "Midnight Voyage"    Peaked at No. 2 US Adult Contemporary  |  12  |  10  |  11  |  1  |  | The Papas and the Mamas |
| 1968 | "For the Love of Ivy"    B-side: "Strange Young Girls" (from The Mamas and the Papas) |  81  |  59  |  –  |  –  |  | The Papas and the Mamas |
| 1968 | "Do You Wanna Dance"    B-side: "My Girl" (from Deliver) |  76  |  43  |  –  |  –  |  | If You Can Believe Your Eyes and Ears |
| 1972 | "Step Out"    B-side: "Shooting Star"    Peaked at No. 25 US Adult Contemporary  |  81 |  –  |  –  |  –  |  | People Like Us |
הערות שוליים

↑  "The Mamas and the Papas", Last.fm.
↑  "Bobby [Roberts] and Lou [Adler], some time earlier, had come to us and begged us to give them a two-year extension on our contract...based on that we agreed to the extension, and we woke up two days later to read in the trades that Dunhill had been sold. Maybe for business reasons, whatever, we could not be told. At any rate we were sold, and it was a real nasty piece of business. Bobby, Lou, and Jay [Lasker] picked up a million apiece – we got nothing. We would one day look back and see that it was the beginning of the end for our recording, really. ABC did not understand us at all". Michelle Phillips, California Dreamin' , pp. 128-129.
↑  "ABC-Paramount Records Story". Bsnpubs.com.
↑  "The Mamas and the Papas: If You Can Believe Your Eyes and Ears",. Sundazed.com.
1 2  The Mamas and the Papas Chart Positions, Allmusic.
1 2  Official Charts Company Archive.
↑  "Cash Box Top Singles". 50.6.195.142. אורכב מ-המקור ב-2015-07-01.
1 2  "Gold & Platinum - RIAA". RIAA (באנגלית אמריקאית).
דייב וקל

| --- | --- |

 לידה:  8 בינואר 1960 (בן 65) סנט לואיס, ארצות הברית 
 מוקד פעילות:  ארצות הברית 
 תקופת הפעילות:  מ-1981
 מקום לימודים:  אוניברסיטת ברידג'פורט, Francis Howell High School 
 סוגה:  ג'אז פיוז'ן, פוסט-בופ
 שפה מועדפת:  אנגלית 
 כלי נגינה:  תופים, כלי הקשה
 חברת תקליטים:  GRP רקורדס 
 שיתופי פעולה בולטים:  צ'יק קוריאה, מייק סטרן
 www.daveweckl.com
 
דייב וקל בהופעה עם Mike Stern's Band בשנת 2009
וקל מנגן עם Chick Corea Elektric Band במועדון הבלו נוט בניו יורק בדצמבר 2007
דייב וקל (נולד ב־8 בינואר 1960) הוא מתופף ג'אז אמריקאי ומנהיג להקת דייב וקל. הוא נכנס להיכל התהילה של המגזין Modern Drummer בשנת 2000. וקל נמנה עם המתופפים הטובים והמשפיעים ביותר בעת המודרנית. סגנון נגינתו הייחודי ופורץ הדרך, הציב אותו כמתופף מוערך בעל שם עולמי.
ביוגרפיה

וקל החל לנגן בסט התופים הראשון שלו בגיל 8 בחדר השינה שלו, בליווי תקליטים. בהמשך ניגן בסלון, ולפעמים עם אביו בפסנתר. וקל למד באוניברסיטת ברידג'פורט שבקונטיקט.
בראשית שנות השמונים החל לנגן בסצנת הפיוג'ן של ניו יורק, ועד מהרה החל וקל לעבוד עם אמנים כמו פול סיימון, ג'ורג' בנסון, מישל קמילו, רוברט פלנט ואנתוני ג'קסון.
הוא ניגן בלהקה Chick Corea Elektric Band משנת 1985 עד 1991. במהלך תקופה זו הוא הופיע באלבומים רבים ובנוסף הופיע גם עם הAkoustic Band של קוריאה. בנוסף, בשנת 1986, הופיעו חברי הלהקה בארץ, וניגנו בשיר "היא תיקח אותך" באלבום הבכורה של דפנה ארמוני.
בשנת 1988, החל וקל לפרסם סדרת קלטות וידאו ללימוד תופים.
ההקלטה הראשונה שלו כמנהיג להקה הייתה בשנת 1990, באלבום -Master Plan, אשר יצא בהוצאה GRP. אחריה הוציא וקל את האלבמים Heads Up בשנת 1992, ו-Hard Wired בשנת 1994. לאחר שעזב את הלהקה של קוריאה, הקליט וקל והופיעה עם הגיטריסט מייק סטרן.
דיסקוגרפיה

דייב וקל:
1990 – Master Plan (GRP)
1992 – Heads Up (GRP)
1993 – J.K. Special (Lipstick)
1994 – Hard Wired (GRP)
Dave Weckl Band:
1998 – Rhythm of the Soul (Stretch)
1999 – Synergy (Stretch)
2000 – Transition (Stretch)
2001 – The Zone (Stretch)
2002 – Perpetual Motion (Stretch)
2003 – Live (And Very Plugged In) (Stretch)
2005 – Multiplicity (Stretch)
דייב וקל וג'יי אוליבר:
2014 – Convergence
הלהקה האקוסטית של דייב וקל:
2015 – Of the Same Mind
דיסקוגרפיה > כנגן סשן

Magic Fingers (DMP, 1989)
סרטונים

1988 – Back to Basics (DCI music)
1990 – The Next Step (DCI music)
1993 – Working It Out: Latin Percussion I - With Walfredo Reyes, Sr. (DCI music)
1993 – Working It Out: Latin Percussion II - With Walfredo Reyes, Sr. (DCI Music)
2000 – How to Develop Your Own Sound (Carl Fischer publishing)
2000 – How to Practice (Carl Fischer publishing)
2000 – How to Develop Technique (Carl Fischer publishing)
ספרים

1988 – Back to Basics
1992 – The Next Step (Manhattan Music)
1994 – Contemporary Drummer + One (Manhattan Music)
1997 – Ultimate Play-Along for Drums level I vol. I (Alfred Publishing Company)
1997 – Ultimate Play-Along for Drums level I vol. II (Alfred Publishing Company)
2001 – In Session with the Dave Weckl Band (Carl Fischer Music)
2004 – Exercises for Natural Playing (Carl Fischer Music)
הערות שוליים

↑  "Modern Drummer's Readers Poll Archive, 1979–2014". Modern Drummer. נבדק ב-10 באוגוסט 2015. {{cite web}}:  (עזרה)
↑  ברנע, אור (2009-03-27). "יהיה תוף". Ynet. נבדק ב-2025-01-08.
↑  מוטי ברגר, אז מי אתה, Dave Weckl?, באתר www.shop.drummer.co.il, ‏22-02-2018
↑  רועי אייל, דייב ווקל (Dave Weckl), באתר דורון גיאת מוזיקה, ‏2015-01-09
1 2  "Dave Weckl : History". www.daveweckl.com. נבדק ב-2020-03-08.
↑  Freedman, Stefanee (9 במרץ 2006). "Dave Weckl: Rhythm Talk". AllAboutJazz.com. נבדק ב-27 במרץ 2010. {{cite web}}:  (עזרה)
↑  Huey, Steve. [דייב וקל, באתר AllMusic "Dave Weckl biography"]. Allmusic. נבדק ב-27 במרץ 2010. {{cite web}}:  (עזרה); Check |url= value (עזרה)
↑  "Dave Weckl at All About Jazz". אורכב מ-המקור ב-13 באוקטובר 2009. נבדק ב-27 במרץ 2010. {{cite web}}:  (עזרה)
| --- | --- |
בקרת זהויות :  NLI: 987007330159705171  BIBSYS: 2090749  BnF: cb13931269h (data)  GND: 128885459  ISNI: 0000 0001 1494 6794  LCCN: n91117262  MusicBrainz: d7e66136-2f20-4c33-bcf1-d0c205d5483f  NKC: xx0026419  NTA: 102425159  SUDOC: 156388146  VIAF: 85464731   WorldCat (עם VIAF): 85464731
ג'יימס אברהרט

| --- | --- |

 לידה:  12 ביוני 1988 (בן 36) 
 שם לידה:  James John Abrahart 
 מוקד פעילות:  הממלכה המאוחדת 
 תקופת הפעילות:  מ-2010 
 סוגה:  מוזיקת פופ 
 שפה מועדפת:  אנגלית 
 פרסים והוקרה:  Vilcek Prize for Creative Promise (2013) 
 
ג'יימס ג'ון "ג'ארט" אברהרט ג'וניור (באנגלית: James John "JHart" Abrahart Jr.; נולד ב-12 ביוני 1988) הוא זמר, פזמונאי, מפיק ומעבד בריטי, המתגורר בלוס אנג'לס. הוא היה מועמד למספר פרסי גראמי ועבד עם מספר אמנים פופולריים, ביניהם אשר, ג'סטין ביבר, קמילה קביו, קייגו, כריס בראון, ליטל מיקס, מרטין גריקס, ואן ריפאבליק, ג'ניפר לופז, קית' אורבן, ג'ון בליון וקלסי בלריני בין היתר.
שנותיו המוקדמות

אברהרט נולד באסקס שבבריטניה, את רוב ילדותו בילה בברנטווד עם הוריו, אחיו ושתי אחיותיו - ההיכרות הראשונה שלו עם מוזיקה הגיעה כשהוריו קנו לו מערכת תופים, לאחר שסבל מתאונת סקי קשה במהלך טיול בית ספר להרי האלפים. הוא למד במכינה עד גיל 12, אז החליטו הוריו לעבור לאטלנטה, ג'ורג'יה כדי להקים עסק משפחתי מעבר לים.
התשוקה של אברהרט לכתיבת מוזיקה הלכה והתעצמה לאחר שהצטרף למקהלת הגוספל בבית הספר שלו באטלנטה, בה הוא שר באופן קבוע. בבית הוא החל ליצור מלודיות, בהשראת המוזיקה של אשר, קירק פרנקלין וג'יי מוס. בשנת 2008 הוצעה לאברהרט התמחות ל-12 חודשים אצל המפיק פולו דה דון שם התחיל את דרכו בסצנת המוזיקה המקצועית, ורק שנה לאחר מכן השיג את פריצת הדרך המקצועית הראשונה שלו, "Pretty Girl" של פריסילה רניה.